section_heading: Promjene glavne igre
paragraph_text: Zemljišta zajednice sada su mnogo fleksibilnija, i uklanjaju prijašnja ograničenja koja su bila prisutna u glavnoj, prvotnoj igri. Igrači sada mogu sačuvati svoj napredak u igri dok su njihovi Simsi u zemljištima zajednice, što prije nije bilo moguće. Nakon što igrač iznova učita kućanstvo tih Simsa, bit će izravno usmjeren na zemljište zajednice na kojem se nalazio kada je prethodno sačuvao igru. Mana ove sposobnosti jest da sada Simsi mogu umrijeti na zemljištima zajednice, doduše, samo na onima koje su kupili i koje igrač kontrolira.